Document ID: 31999R1610

Title and Content:
ΚΑΝΟΝΙΣΜΟΣ (ΕΚ) αριθ. 1610/1999 ΤΗΣ ΕΠΙΤΡΟΠΗΣ της 22ας Ιουλίου 1999 για την τροποποίηση του κανονισμού (ΕΚ) αριθ. 1685/95 για τη θέσπιση, καθεστώτος, έκδοσης πιστοποιητικών εξαγωγής στον αμπελοοινικό τομέα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 1627/98(2), και ιδίως το άρθρο 52 παράγραφος 3 και το άρθρο 55 παράγραφος 8, Εκτιμώντας: (1) ότι πρέπει να αρχίσει αξιολόγηση της καταστάσεως της αμπελοοινικής αγοράς στην αρχή της περιόδου 1999-2000, καθώς και λεπτομερής αξιολόγηση του καθεστώτος επιστροφών κατά την εξαγωγή και του συστήματος των αιτήσεων και της εκδόσεως των πιστοποιητικών εξαγωγής στον τομέα αυτό, προκειμένου να είναι δυνατόν να επαναξιολογηθεί το σύστημα των επιστροφών και να αναθεωρηθεί το καθεστώς της διαχειρίσεως των πιστοποιητικών εξαγωγής· ότι πρέπει συνεπώς να προβλεφθεί αρκετά μακρά περίοδος μελέτης ώστε να είναι δυνατή η υποβολή των αιτήσεων πιστοποιητικών εξαγωγής για να αποφευχθεί να αρχίσει η εν λόγω περίοδος πριν πραγματοποιηθούν οι προσαρμογές του εν λόγω καθεστώτος· ότι πρέπει συνεπώς να είναι δυνατόν αυτές οι νέες αιτήσεις να υποβάλλονται μόνο από τις 8 Οκτωβρίου 1999· ότι πρέπει συνεπώς να τροποποιηθεί κατά την έννοια αυτή ο κανονισμός (ΕΚ) αριθ. 1685/95 της Επιτροπής, της 11ης Ιουλίου 1995, για τη θέσπιση καθεστώτος έκδοσης πιστοποιητικών εξαγωγής στον αμπελοοινικό τομέα(3), όπως τροποποιήθηκε τελευταία από τον κανονισμό (ΕΚ) αριθ. 1354/97(4)· (2) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 1α, παράγραφος 3 του κανονισμού (ΕΚ) αριθ. 1685/95, προστίθεται η ακόλουθη φράση: "Για την περίοδο 1999/2000, η ημερομηνία αυτή αντικαθίσταται από αυτή της 8ης Οκτωβρίου (1999)." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Ιουλίου 1999.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2723
3156
2487

EuroVoc IDs (Expanded): 2723
3156
2487

Dataset Source: meu

Split: train